जैकी श्रॉफ बार-बार बोल रहे थे बीड़ू-बीड़ू, तभी बच्चे ने पूछा- 'ये बीड़ू का मतलब क्या है...' - देखें Video  
जैकी श्रॉफ ने बोला बीड़ू
बच्चे हो गए कन्फ्यूज
वीडियो हुआ वायरल
बॉलीवुड के दिग्गज एक्टर जैकी श्रॉफ (Jackie Shroff) अपनी आने वाली फिल्म 'रोमियो अकबर वॉल्टर' (Romeo Akbar Walter) के प्रमोशन के लिए सोनी इंटरटेनमेंट पर आने वाला डांस शो 'सुपर डांसर चैप्टर 3' (Super Dancer Chapter 3) के सेट पर पहुंचे. इस दौरान बच्चों के साथ जैकी श्रॉफ (Jackie Shroff) ने खूब मस्ती-मजाक की. इतना ही नहीं, यहां कुछ ऐसे वाकये भी हुए जिसे देखने के बाद आप भी हंसने लगेंगे. जैकी श्रॉफ (Jackie Shroff) की आदत है कि अपनी हर बात में किसी को भी बीड़ू-बीड़ू कहकर बुलाते हैं. बस फिर क्या था, जब भी बच्चे डांस करने आए तो जैकी श्रॉफ (Jackie Shroff) बीड़ू-बीड़ू करके बात करने लगे. फिर उन्हीं में से एक बच्ची ने जैकी श्रॉफ से पूछ लिया कि 'ये बीड़ू क्या है?'
 
A post shared by Sony Entertainment Television (@sonytvofficial) on Mar 6, 2019 at 9:22am PST
 
जैकी श्रॉफ (Jackie Shroff) भी इसका जवाब नहीं दे पाए और फिर जोर-जोर से हंसने लगे. सोनी इंटरटेनमेंट पर आने वाला डांस शो 'सुपर डांसर चैप्टर 3' (Super Dancer Chapter 3) टीआरपी के मामले में नंबर 1 पोजिशन पर है. ऐसे इंटरटेनमेंट की वजह से भी इस शो को लोग काफी पसंद करते हैं. सोनी ने अपने ऑफिशियल इंस्टाग्राम पर इस वीडियो को अपलोड किया है. हालांकि यह इस हफ्ते आने वाले एपिसोड यह देखने को मिलेगा. 
डांस शो में जज की भूमिका में एक्ट्रेस शिल्पा शेट्टी (Shilpa Shetty), कोरियोग्राफर गीता कपूर और डायरेक्टर अनुराग बसु हैं. जैकी श्रॉफ बेहद शानदार लुक में पहुंचे. वह ब्लैक सूट और ब्लैक चश्मे के साथ सेट पर पहुंचे. शिल्पा शेट्टी भी जैकी श्रॉफ की इस मजेदार डायलॉग पर काफी हंसी और उन्होंने 'गली बॉय' का डायलॉग दोहराते हुए कहा, 'बहुत हॉर्ड है भाई...'